લિફ્ટ આવી અને ની રિપ્લેસમેન્ટ પણ શરુ થયા. ROની વ્યવસ્થા થઇ અને વિટામીનની ઉણપો શરુ થઇ. એર કન્ડિશનર આવ્યા અને શ્વસન તંત્રને લગતી તકલીફો વધી. ઇલેક્ટ્રોનિક માધ્યમો વધ્યા અને રેડિએશનને લગતી સમસ્યાઓ વધી. કોર્પોરેટમાં કામ કરતા કેટલા બધા મશીનની જેમ જીવી રહ્યા છે? કદાચ આ બધું પહેલા ન હતું. કારણ કે ભારતીય સિદ્ધાંતોમાં બ્રહ્માંડના દરેક તત્વને અપનાવવાની અને સમજવાની વાત છે. જયારે ઈશાનની ઉર્જા શ્રેષ્ઠ હોય ત્યારે માણસનું હૃદય મજબૂત બંને છે. તે પરિસ્થિતિને પચાવી શકે છે. જેના કારણે માનસિક તણાવ ઓછો રહે છે અને તે સફળ પણ બને છે. માણસને માનસિક તણાવ ન હોય તો તેને હૃદયની બીમારી પણ નથી આવતી. આમ બંને રીતે હૃદય મજબૂત ગણાય. આવી વ્યક્તિનું વ્યક્તિત્વ પૂજનીય બંને છે. પણ જો વ્યક્તિ ઈશાનમાં રહેતી હોય તો તેનો સ્વભાવ ગર્વિષ્ઠ બને છે અને તેના કારણે તેની સ્વીકૃતિ ઓછી થતી જાય છે. જો દક્ષિણ તરફ મસ્તક રાખીને ઇશાનમાં સુવામાં આવે તો આવું થવાની શક્યતા વધી જાય છે. જો ઉત્તરમાં મસ્તક હોય તો સ્વભાવમાં ક્રોધ આવે છે અને પશ્ચિમમાં માથું હોય તો વિચારો વધારે આવે છે અને વ્યક્તિત્વનો પ્રભાવ ઘટે છે.